Zainab Gimba

Zainab Gimba, an haife ta a ranar 25 ga watan Disamba, 1972, yar siyasan Najeriya ce . An zaɓe ta a Majalisar Wakilan Na Najeriya a matsayin ƴar takarar jam’iyya mai mulki ta APC a mazabar tarayya na mazabar Bama / Ngala / Kala Balge, Jihar Borno . Mamba ce a kungiyar mata ta Commonwealth Women Parliamentaries (CWP). kuma mai ba da shawara ga wakilci da kiyaye daidaiton jinsi.  kuma tana fafutikan nema ma mata yanci ta bangaren jinsi da kuma daidaito a tsakanin su da maza. 

 Ilimi 
Zainab tana da shaidar BS.c a cikin Gudanar da Jama'a. Ta kuma kara bunkasa karatunta sannan ta samu digiri na biyu a bangaren mulki. Tana da PhD a cikin Gudanar da Jama'a da Nazarin Manufofi. 

 Ayyuka 
Lokacin shekarar 2011 zuwa shekarar 2014, ta yi aiki a matsayin Hon. Kwamishina Ma'aikatar rage talauci da karfafawa matasa a jihar ta Borno. Ta kuma yi aiki a matsayin Hon. Kwamishina Hukumar Kula da Ilimin Farko ta Jihar Borno daga shekarar 2014 zuwa shekara 2015. An nada ta a matsayin Hon. Kwamishina Ma'aikatar Albarkatun Ruwa ta Jihar Borno a 2015 kuma ya yi aiki har zuwa shekarar 2018.

A yayin taron majalisar dokoki na Commonwealth karo na 64 (CPC) a Speke Resort Munyonyo, Kampala a shekarar 2019, an zabi Zainab a matsayin mataimakiyar shugabar mata ta kungiyar mata ta Commonwealth (CWP) a yankin Afirka.

 Lamban girma 

 Takardar shedar girmamawa daga Hukumar Kula da Matasa ta Kasa (NYSC) da ke Jihar Yobe saboda karramawar da ta yi a CDS da aikin farko, 2000.
 Kyautar jagoranci ta ƙwarewa daga ƙungiyar Rotary ta garin Maiduguri, Afrilu 2018
 Kyautar kyau ta ƙungiyar ɗalibai ta Ngala (NGALSA) don hidimar agaji da ta yi. 29th Afrilu, 2018.
 Kyauta daga West Africa Water Expo don tallafinta ga Afirka ta Yamma WAWE Expo 2018.

 Manazarta 

 Hanyoyin haɗin waje 

 MAI DARAJA DR. ZAINAB GIMBA
 'Yar majalisa mace daya tilo da ke wakiltar jihar Borno ta raba motoci 318, 1,692 kayan tallafi ga masu jefa kuri'a.
 'Yar takarar APC mace daya tilo a Borno tayi magana a kan turba mara nasara.
Category:Mata
Category:Ƴan Najeriya
Category:Mutane daga jihar Borno
Category:Haihuwan 1972
Category:Yan majalisan wakilai